Liams Losons

Liams Losons (, dzimis  Hāstingsā) ir Jaunzēlandes autosportists, kurš 2025. gada sezonā piedalās Formula 1 čempionātā Racing Bulls komandas sastāvā.

Losons ar kartingu sācis nodarboties 2008. gadā, bet 2015. gadā pārgājis uz formulu sacīkstēm, tajā pašā gadā uzvarot Jaunzēlandes Formula Ford čempionātā. Turpmākajos gados Losons izcīnīja 2. vietu 2017. gada Austrālijas F4, 2018. gada ADAC F4, 2019. gada Euroformula Open čempionātos, kā arī uzvaru 2019. gada Toyota Racing Series. 2019. gadā Losons pievienojās Formula 3 čempionātam, iegūstot 11. vietu kopvērtējumā. Nākamajā sezonā ar trīs uzvarām sacīkstēs viņš izcīnīja 5. vietu kopvērtējumā. 2021. gada sezonā Losons pārcēlās uz Formula 2 čempionātu, iegūstot 9. vietu kopvērtējumā. Nākamajā sezonā ar 4 uzvarām sacīkstēs viņš izcīnīja 3. vietu kopvērtējumā. 2023. gadā Losons piedalījās Super Formula čempionātā, izcīnot 2. vietu.

2019. gadā Losons pievienojās Red Bull junioru komandai. 2022. gadā viņš kļuva par Formula 1 komandas AlphaTauri rezerves pilotu, bet no tā paša gada jūnija viņš kļuva arī par Red Bull rezerves pilotu.  . gada  Losons debitēja Pirmajā formulā, AlphaTauri sastāvā aizvietojot Danielu Rikardo, kurš otrajā treņinbraucienā avārijas rezultātā guva rokas lūzumu. Kopumā šajā sezonā viņš aizvadīja 5 sacīkstes, Rikardo atgriežoties .  Losons izcīnīja 9. vietu, kas bija viņa pirmie punkti Pirmajā formulā. . gada sezonu viņš arī uzsāka kā Red Bull un RB (pārdēvēta AlphaTauri) rezerves pilots, tomēr pirms ASV Grand Prix Losons RB sastāvā aizstāja Rikardo, kurš pameta komandu neapmierinoša snieguma dēļ. Šajā sezonā Losons aizvadīja 6 sacīkstes, divās sacīkstēs izcīnot punktus — 9. vieta ASV Grand Prix, kā arī Sanpaulu Grand Prix. Pirms . gada sezonas viņš tika paaugstināts uz Red Bull komandu, aizvietojot Serhio Peresu. Tomēr jau pēc divām sacīkstēm (izstāšanās  un 12. vietas ) viņš tika pazemināts atpakaļ uz savu bijušo komandu, kura tagad startēja ar nosaukumu Racing Bulls.  viņš finišēja 8. vietā, izcīnot pirmos punktus sezonā. Tāpat viņš izcīnīja punktus vairākās citās sacīkstēs sezonā, viņa labākais rezultāts bija  izcīnītā 5. vieta.

Losons ir divas reizes piedalījies Jaunzēlandes Grand Prix, izcīnot uzvaru 2019. gadā. Ārpus formulu sacīkstēm Losons 2021. gadā piedalījās DTM čempionātā, izcīnot 2. vietu kopvērtējumā.

 Atsauces 

 Ārējās saites 

 Oficiālā mājaslapa 
 Karjeras pārskats DriverDB.com

Kategorija:2002. gadā dzimušie
Kategorija:Formula 1 piloti
Kategorija:Jaunzēlandes autosportisti